મુખ્યમંત્રી શિવરાજ સિંહ ચૌહાણે આ મામલે કાયદાકીય તપાસનો આદેશ પણ આપ્યો છે. તેમણે કહ્યું કે, 'સરકાર ખેડૂતોની સાથે છે, કોંગ્રેસ પાર્ટીએ ષડયંત્ર રચી હિંસા ભડકાવવાનું કામ કર્યું છે, ઘણા કોંગ્રેસ નેતાઓ આવું કરી ચૂક્યા છે.' કોંગ્રેસ ઉપાધ્યક્ષ રાહુલ ગાંધીએ આ મામલે કહ્યું કે, 'ભાજપના ન્યૂ ઇન્ડિયામાં આપણા અન્નદાતાઓને હક માંગતા ગોળી મળે છે? સરકાર દેશના ખેડૂતો સાથે યુદ્ધ કરી રહી છે.' કોંગ્રેસ નેતા દિગ્વિજય સિંહે કહ્યું કે, 'અમે મધ્ય પ્રદેશના લોકોને તેમના રાજ્યમાં ખેડૂતો સાથે ઘટેલ દુર્ઘટનામાં ખેડૂતોનું સમર્થન કરવાની અપીલ કરી છે.' તેમણે આગળ કહ્યું કે, 'કાલે મધ્ય પ્રદેશ સંપૂર્ણ રીતે બંધ હોવું જોઇએ.'